**Ֆիլտրացված սուրճ**, սուրճ, որը պատրաստվում է ֆիլտրի վրա աղացած սուրճին տաք ջուր լցնելու (մեկ անգամ) մեթոդով։ Ֆիլտրը թույլ է տալիս, որ ջուրն անցնի աղացած սուրճի միջով, և զտում է սուրճի մասնիկներն այնպես, որ դրանք չհայտնվեն պատրաստի ըմպելիքի մեջ։ Ջուրը լցվում է ձեռքով կամ կաթիլային սրճեփն ինքն ավտոմատ ապահովում է այդ գործընթացը։

Սուրճի պատրաստման գրեթե բոլոր եղանակների ժամանակ (բացառությամբ ջազվեի և էլի մի քանի դեպքերում) օգտագործվում է ֆիլտր, բայց ֆիլտրացված սուրճը մնացած բոլորից տարբերվում է նրանով, որ ջուրն ինքնահոս կերպով է հոսում՝ զուտ ծանրության ուժի ազդեցությամբ։

Պատմություն
-----------

Սուրճի ֆիլտրը թղթե սկավառակի (կլոր թղթի) տեսքով, որը տեղադրվում է ալյումինե բաժակի մեջ, հորինել է Դրեզդենից 35-ամյա տնային տնտեսուհի Մելիտա Բենցը, որը փորձել է որպես ֆիլտր իր որդու տետրի ծծան թուղթը։ 1908 թվականի հունիսի 20-ին նա ստացել է արտոնագիր սուրճի ֆիլտրի օգտակար մոդելի համար։ 73 պֆենիգ մեկնարկային կապիտալով, Մելիտան ամուսնու՝ Ուգոյի հետ միասին հիմնել է սուրճի ֆիլտրեր արտադրող Melitta ընկերությունը։ Մելիտա Բենցի գյուտից առաջ սուրճի նստվածքը զտելու համար կային մետաղական և կերամիկական սարքեր, ինչպես նաև օգտագործում էինկտավը որպես ֆիլտր։

Իլյուստրացիա 1868 թվականի ֆարմացիայի կոմպենդիումից

Ֆիլտրեր և սարքեր
----------------

Արտադրության նյութեր. թուղթ, գործվածք, ոչ գործվածքային նյութեր, պլաստիկ, մետաղ, կերամիկա։ Ֆիլտրերը լինում են միանգամյա օգտագործման (օրինակ՝ թղթե) և բազմակի օգտագործման (մաղի նման կամ անցքեր ունեցող դիսկի՝ պլաստիկից, մետաղից, կերամիկայից)։ Ըստ անցքերի չափի՝ բարակ (թղթե, անտեսանելի ծակոտիներով), միջին (ցանցի տեսքով) և կոպիտ (անցքերով թիթեղի տեսքով)։

* Melitta ֆիրմայի սրճեփ ձագարով (առանց ֆիլտրի), մոդել 102, 1960-ական թթ Melitta ֆիրմայի սրճեփ ձագարով (առանց ֆիլտրի), մոդել 102, 1960-ական թթ
* 
* Պուրովեր (ձագար)Պուրովեր (ձագար)
* ԿեմեկսԿեմեկս
* Կաթիլային սրճեփԿաթիլային սրճեփ
* Վիետնամական մետաղական ֆիլտր, որը տեղադրվում է գավաթի վրաՎիետնամական մետաղական ֆիլտր, որը տեղադրվում է գավաթի վրա
* Հարավհնդկական ֆիլտր (աջ կողմում) գավաթի հետ (ձախ կողմում)Հարավհնդկական ֆիլտր (աջ կողմում) գավաթի հետ (ձախ կողմում)
* Կերամիկական ֆիլտրով սրճեփԿերամիկական ֆիլտրով սրճեփ
* Նեապոլիտանական շրջվող սրճեփՆեապոլիտանական շրջվող սրճեփ

Սուրճի պատրաստում
-----------------

Աղացած սուրճը դրվում է ֆիլտրի վրա, ապա ավելացվում է ջուրը (դանդաղ կամ միանգամից)։ Ջուրն ինքնահոս անցնում է սուրճի միջով և վերցնում է նրանից բոլոր լուծվող նյութերը։ Պատրաստի ըմպելիքը հոսում է ցած և լցվում ամանի մեջ։ Միանգամյա ֆիլտրը սուրճի նստվածքով դեն է նետվում, իսկ բազմակի օգտագործման ֆիլտրը մաքրվում է սուրճից և լվացվում։

| Պայմաններ | Չափեր |
| --- | --- |
| Աղացվածք | Միջին, միջինից խոշոր |
| Համամասնություն | 6-10գ սուրճ 200մլ պատրաստի ըմպելիքին |
| Ջրի ջերմաստիճան | 92-96 °C |
| Պատրաստ լինելու ժամանակը | 6-8ր |

Ծանոթագրություններ
------------------

1. 1 2 3 4  Стивенсон, 2017
2. ↑  Love Your Latte? Learn the History of Coffee
3. ↑  Moldvaer A. Coffee obsession. — DK, 2014. — P. 39. — 224 p.
4. 1 2 3  Денисов, Цыро, 2014.

Գրականություն
-------------

* *Стивенсон Т.* Большая книга кофе = The curious barista's guide to coffee (2015) / Пер. с англ. З. Тимофеевой. — М.: Э (Эксмо), 2017. — С. 150—161. — 223 с.
* Кофе: рецепты, коктейли, советы, мастер-классы / Сост. Денисов Д.И. Цыро С.В.. — М.: Ресторанные ведомости, 2014. — С. 59—60. — 176 с.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆիլտրացված սուրճ» հոդվածին։ |